Նատալյա Ռամոս

**Նատալյա Նորա Ռամոս Քոեն** (անգլ՝. *Nathalia Norah Ramos Cohen*) կամ՝ **Նատալյա Ռամոս**, ), իսպանական ծագումով դերասանուհի, երգչուհի և ֆոտոմոդել, ով ունի նաև ԱՄՆ և Ավստրալիայի քաղաքացիություն։ Համաշխարհային համբավ է ձեռք բերել Յասմինի («*Bratz: The Movie* » կինոնկարում), Նինա Մարտինի («*House of Anubis*»-ում), Ջիլ Ռեյնոլդսի («*Encerrada*»-ում) դերերի տպավորիչ կատարման շնորհիվ։

## Կարիերան
Նատալյան կինոյում իր առաջին դերը խաղացել է 2005 թվականին, երբ դեռ ընդամենը տասներեքամյա մի պարմանուհի էր։ Դա Հոուփ Լաբլոուի դերն էր *Arrested Development* հեռուստասերիալում։ Երկու տարի անց նրան վստահվել է *Bratz: The Movie playing* սերիալի գլխավոր հերոսուհու՝ Յասմինի դերի կատարումը։ 2007 թվականին մասնակցել է նաև ամերիկյան *Prima J* երաժշտախմբի "*Rockstar*" տեսաֆիլմի նկարահանման և *Bratz 4 Real* տեսախաղի ձայնագրման աշխատանքներին։ Այնուհետև խաղացել է սուպերմոդել Դակոտա Նորդի դերը *Nickelodeon*-ի *True Jackson* սերիալում, *31 North 62 East* հոգեբանական թրիլլերում մարմնավորել Ռեյչելին։ 
*Nickelodeon*-ի հիթային *House of Anubis* սերիալում երկու տարեշրջան՝ 2010 և 2011 թվականներին հիանալի կերպով խաղացել է գլխավոր հերոսուհու՝ Նինա Մարտինի դերը, ապա հայտարարել, որ հրաժարվում է երրորդ տարեշրջանի համար նկարահանվելուց, քանի որ ավելի կարևորում է քոլեջում իր ուսումնառությունն ավարտելը։

2013 թվականին Նատալյա Ռամոսը նկարահանվել է *Gallows Hill* սարսափֆիլմում, այնուհետև մամնավորել *Resident Advisor* կինոնկարի գլխավոր հերոսուհիներից մեկին՝ Հաննային։ 2014 թվականին *Switched at Birth* ֆիլմի երկու դրվագներում փայլուն կերպով խաղացել է Գրեթխենի դերը։ Երիտասարդ, տաղանդավոր դերասանուհին տպավորիչ դերակատարումներով հանդես է եկել նաև *Seoul Searching* (2015 թ.) և *Wildflower* (2016 թ.) կինոնկարներում։ 
Ներկայումս աշխատում է հոլիվուդյան *Dust Studios La* նորաստեղծ ընկերությունում որպես ֆոտոմոդել։

## Անձնական կյանքը
Նարալյա Ռամոսը ծնվել է 1992 թվականի հուլիսի 3-ին, Իսպանիայի մայրաքաղաք Մադրիդում, երաժիշտների ընտանիքում. հայրը 1980-ական թվականներին իսպանական փոփ երաժշտության աստղերից մեկը համարվող Խուան Կառլոս Ռամոս Վակերոն է, ով ավելի հայտնի է բեմական Իվան անվամբ, մայրը՝ ավստրալիական Մելբուրն քաղաքում ծնված հրեուհի Քեյթը։ Երբ Նատալյան երկու տարեկան էր, նրանց ընտանիքը տեղափոխվել է Մելբուրն, իսկ դրանից երկու տարի անց տեղափոխվել են ամերիկյան Մայամի քաղաքը, որտեղ էլ նա իր կրտսեր եղբոր՝ Մայքլի հետ հասակ է առել, մեծացել։ Նատալյան նախ սովորել է Մայամիի *North Beach Elementary* տարրական, ապա՝ Մայամի Բիչի *Nautilus* միջնակարգ, այնուհետև՝ *Miami Beach Senior High School* ավագ դպրոցում։ Ներկայումս նա քաղաքագիտություն է ուսումնասիրում Հարավային Կալիֆորնիայի համալսարանում։ Ուսումնառության շրջանակներում մեկ ամսով եղել է Հոնկոնգի խոշոր լրատվամիջոցներից մեկի խմբագրությունում՝ փորձի ձեռքբերման նպատակով։

Արժե նշել նաև, որ երիտասարդ դերասանուհին հիմնել է *Teens for Teens* բարեգործական կազմակերպությունը և գնահատելի օգնություն է ցուցաբերում շնորհալի պատանիներին ու պարմանուհիներին։

Այս ամենի հետ մեկտեղ Նատալյան երգեր է գրում հոր՝ Իվանի հեղինակակցությամբ։ Ազատորեն տիրապետելով երեք լեզվի՝ անգլերենին, իսպաներենին, վիետնամերենին, ցանկանում է ամենատարբեր երկրներում մասնակցել դերասանական ու երաժշտական բազմազան նախագծերի իրականացմանը։ Ընդ որում՝ իր կինոնկարներում ու հեռուստատեսային ծրագրերում մեծ տեղ է հատկացնում իսպանական մշակույթի ներկայացմանը։
 
Նրա սիրած դերասանուհիներն են Ռեյչել Մաք-Ադամսն ու Պենելոպա Կրուսը, սիրած երգչուհիները՝ Սելենա Գոմեսը, Արիանա Գրանդեն, Բրիթնի Սփիրսը, Ադելը, սիրած սերիալները՝  *How to Get Away with Murder*-ը, *The Flash*-ը, *Scandal*-ը, *House of Cards*-ը։

## Ֆիլմագրություն
##### Շարժանկարներ
*2007 թ.	-Bratz: The Movie	 - Յասմին
*2009 թ.	-31 North 62 East	 - Ռեյչել
*2013 թ.	-Resident Advisor	 - Հաննա
*2013 թ.    -       Gallows Hill	 - Ջիլ Ռեյնոլդս
*2015 թ.	-Seoul Searching	 - Մոնիկա
*2016 թ.	-Wildflower	 - Քլոե
##### Հեռուստասերիալներ
*2005 թ.	Arrested Development	 - Հոուփ Լոբլոու	1 դրվագ
*2008 թ.	True Jackson, VP	-Դակոտա Նորդ - 	1 դրվագ
*2011 թ.	Anubis Unlocked -	Աղջիկ	 - 10 դրվագ
*2011 - 2012 թթ.	House of Anubis	 - Նինա Մարտին	- 76 դրվագ
*2013 թ.	I Dream Of Dinner	 - իր իսկ դերը	- 1 դրվագ
*2014 թ.	Switched at Birth	 - Գրեթխեն	- 2 դրվագ
*2016 թ.	The Richy Show	 - իր իսկ դերը	- 1 դրվագ

##### Կարճամետրաժ կինոնկար
*2015 թ.	 - The Son Of Zoolander	 - իր իսկ դերը
##### Հեռուստախաղ-շոու
*2011 թ.	BrainSurge	իր իսկ դերը	- 1 դրվագ

##### Տեսախաղ
*2007 թ.	Bratz 4 Real	 - Յասմին (ձայնը)
##### Երաժշտական տեսաերիզ
*2007 թ.	Rockstar	Prima J
##### Պարգևներ, անվանակարգեր
*2008 թ.	Razzie Award	 - Երիտասարդ կինոդերասանուհի
*2013 թ.	XIII Filmmaker Delivery (Gallows Hill)	 - Լավագույն կինոդերասանուհի

## Սկավառակագրություն
##### Սաունդթրեք
*2007 թ. " Bratz: The Movie " 
(իբրև Bratz group : The Movie-ի մաս)
##### Սինգլ
*2014 թ. "« Christmas Song »" 
((Իվանի հետ ))

## Ծանոթագրություններ

## Արտաքին հղումներ
* 
* 

Կատեգորիա:21-րդ դարի ամերիկացի կանայք
Կատեգորիա:21-րդ դարի դերասանուհիներ
Կատեգորիա:Ամերիկացի երգիչներ
Կատեգորիա:Ամերիկացի երեխա դերասանուհիներ
Կատեգորիա:Ամերիկացի կին հնչյունավորողներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Դերասանուհիներ այբբենական կարգով
Կատեգորիա:Իսպանացի դերասանուհիներ
Կատեգորիա:Իսպանացի կինոդերասանուհիներ
Կատեգորիա:Իսպանացի հեռուստատեսային դերասանուհիներ
Կատեգորիա:Հրեա դերասանուհիներ